 Jeremaya 12  Jehova, ị bụ onye ezi omume mgbe m meere gị mkpesa, ee, mgbe m gwara gị okwu banyere ikpe. Gịnị mere ụzọ ndị ajọ omume ji na-agazi agazi, gịnị mere ndị niile na-aghọ aghụghọ ji bụrụ ndị na-enweghị nchegbu?Ị kụwo ha dị ka osisi; ha agbawokwa mgbọrọgwụ. Ha na-aga nihu; ha amịwokwa mkpụrụ. Ị nọ nso nọnụ ha, ma obi ha dị anya nebe ị nọ.Jehova, gị onwe gị maara m nke ọma; ị na-ahụ m, i nyochawokwa obi m wee hụ na obi m dị nebe ị nọ. Họpụta ha dị ka atụrụ a ga-egbu egbu, debe ha iche maka ụbọchị a ga-egbu ha.Ruo ole mgbe ka ala a ga-anọ na-akpọ nkụ, ruokwa ole mgbe ka ahịhịa dị nala dum ga-anọ na-akpọnwụ? E kpochapụwo anụmanụ na anụ ufe nihi ihe ọjọọ ndị bi na ya na-eme. Nihi na ha asịwo: Ọ dịghị ahụ ọdịnihu anyị.Ebe ọ bụ na i so ndị ji ụkwụ gbaa ọsọ, ha wee mee ka ike gwụ gị, oleezi otú ị ga-esi soro ịnyịnya gbaa ọsọ? Ọ bụ nala udo dị ka ị nọ tụsara ahụ? Gịnịzi ka ị ga-eme mgbe ị ga-anọ netiti obere ọhịa tojuru etoju nke dị nakụkụ Jọdan?Nihi na ọbụna ụmụnne gị na ezinụlọ nna gị, ee, ha onwe ha ghọrọ gị aghụghọ. Ọbụna ha onwe ha ji oké olu tie mkpu nazụ gị. Atụkwasịla ha obi naanị nihi na ha na-agwa gị okwu ọma.Ahapụwo m ụlọ m; agbahapụwo m ihe nketa m; Enyefewo m onye mkpụrụ obi m hụrụ nanya nọbụ aka ndị iro ya.Ihe nketa m dị m ka ọdụm nọ noké ọhịa. Ọ na-ebigbọ m. Ọ bụ ya mere m ji kpọ ya asị.Ihe nketa m dị m ka nnụnụ na-eri anụ nke tụrụ àgwà; nnụnụ ndị na-eri anụ gbara ya gburugburu. Bịanụ, zukọtanụ, unu anụ niile nọ nọhịa; kpọtanụ ha ka ha rie anụ.Ọtụtụ ndị na-azụ atụrụ alawo ubi vaịn m niyi; ha azọdawo òkè m. Ha emewo ka òkè m nke bụ ihe a na-achọsi ike bụrụ ala ịkpa nke tọgbọrọ nefu.E mewo ka ọ bụrụ ebe tọgbọrọ nefu; ọ kpọnwụọla; e mewo ka ọ ghọọrọ m ebe tọgbọrọ nefu. E mewo ka ala a dum tọgbọrọ nefu, nihi na ọ dịghị onye ọ na-emetụ nobi.Ndị na-ebukọrọ ihe mmadụ esiwo nụzọ e ji ụkwụ waa nala ịkpa bịa. Nihi na mma agha Jehova na-eripịa ala a, malite notu nsọtụ ruo na nsọtụ nke ọzọ. Udo adịrịghị anụ ahụ ọ bụla.Ha ghara ọka wit, ma, ọ bụ ogwu ka ha ghọtara. Ha arụtaworo onwe ha ọrịa; ọ gaghị abara ha uru. Ihere ihe ha rụpụtara ga-eme ha nihi iwe dị ọkụ nke Jehova.Nke a bụ ihe Jehova kwuru megide ndị agbata obi m niile bụ ndị ọjọọ, ndị na-emetụ ihe nketa nke m mere ka ndị m, bụ Izrel, nweta, aka: Lee, m ga-efopụ ha nala ha; m ga-efopụkwa ụlọ Juda netiti ha.Ọ ga-erukwa na mgbe m fopụchara ha, m ga-emere ha ebere wee kpọghachite onye nke ọ bụla nihe nketa ya, kpọghachitekwa onye nke ọ bụla nala ya.Ọ ga-erukwa na ọ bụrụ na ha amụta ụzọ ndị m wee jiri aha m na-aṅụ iyi, sị, Dị nnọọ ka Jehova dị ndụ! dị ka ha kụziiri ndị m iji Bel na-aṅụ iyi, a ga-eme ka ha kwụsie ike netiti ndị m.Ma ọ bụrụ na ha erubeghị isi, m ga-efopụkwa mba ahụ, fopụ ya ma bibie ya, ka Jehova kwuru. 